ตรวจเข้มบุหรี่-สุรา รีดภาษีอุ้มคนชรา
สรรพสามิต ปูพรมตรวจร้านค้า ห้ามกักตุนขายบุหรี่-เหล้าเกินราคา หลังเก็บภาษีเพิ่ม 2% เข้ากองทุนผู้สูงอายุปีละ 4,000 ล้าน
27 ม.ค. 2561

สรรพสามิต ปูพรมตรวจร้านค้า ห้ามกักตุนขายบุหรี่-เหล้าเกินราคา หลังเก็บภาษีเพิ่ม 2% เข้ากองทุนผู้สูงอายุปีละ 4,000 ล้านนายกฤษฎา จีนะวิจารณะ อธิบดีกรมสรรพสามิต เปิดเผยว่า ได้สั่งให้เจ้าหน้าที่สรรพสามิตลงพื้นที่ตรวจสอบการจำหน่ายบุหรี่ เครื่องดื่มแอลกอฮอล์ สุรา เบียร์ในร้านค้าทั่วประเทศว่ามีการกักตุน หรือแอบฉวยนำสินค้าสต๊อกเก่ามาขึ้นราคาเอาเปรียบประชาชนหรือไม่ เพราะถือว่ามีความผิดตามกฎหมาย หลังจากที่กรมสรรพสามิตได้เริ่มจัดเก็บภาษีสรรพสามิตสินค้าสุราและยาสูบเพิ่มขึ้นอีก 2% ของอัตราภาษีสรรพสามิตที่เสีย เพื่อนำเงินรายได้ส่งบำรุงเข้ากองทุนผู้สูงอายุปีละไม่เกิน 4,000 ล้านบาท โดยมีผลเมื่อ วันที่ 26 ม.ค.ที่ผ่านมาอย่างไรก็ตาม ในวันแรกยังไม่ได้รับเรื่องร้องเรียนการฉวยขึ้นราคา หรือการกักตุนเหล้าและบุหรี่เข้ามา แต่ยังคงให้เจ้าหน้าที่เพิ่มความเข้มงวดในการตรวจสอบต่ออย่างต่อเนื่องทั้งนี้ การเก็บภาษีสรรพสามิตสุราและยาสูบเพิ่มขึ้น 2% ในรอบนี้ จะไม่ส่งผลกระทบต่อราคาขายปลีก ซึ่งต้นทุนเพิ่มเล็กน้อยเพียง 40-80 สตางค์ และประเมินว่าจะทำให้มีรายได้ภาษีเพิ่มขึ้นในปีนี้ 4,200-4,600 ล้านบาท จากฐานรายได้การเก็บภาษีสุราและบุหรี่ที่อยู่ประมาณปีละ 2 แสนล้านบาท